system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Comuna Sânmihaiu Român, Timiș?
assistant
Sânmihaiu Român (, , alternativ Oláhszentmihály) este o comună în județul Timiș, Banat, România, formată din satele Sânmihaiu German, Sânmihaiu Român (reședința) și Utvin. Se situează în Câmpia Timișului, pe Canalul Bega.

Geografie 
Se situează în centrul județului Timiș, la 12 km vest de municipiul Timișoara, pe drumul județean DJ591 Timișoara-Bobda și este traversat de Canalul Bega. Se învecinează la nord cu Săcălaz, la est cu Utvin, la sud-est cu Șag și Parța, la sud cu Peciu Nou, la sud-vest cu Diniaș, la vest cu Sânmihaiu German și la nord-vest cu Beregsău Mare.

Istorie 

Prima atestare documentară a Sânmihaiului Român datează din 1333, fiind amintită în listele de dijmă papale cu numele Sanctus Michael. Ioan Lotreanu consideră că atribuirea acestui nume este eronată, fiind confundată cu localitatea Sveti Mihaljo din Banatul sârbesc. Totuși, există și mențiuni ulterioare în documente, precum o diplomă de la 1350 în care se face referire la localitate cu numele Sanctus Mychael.

Veche localitate românească, a rezistat ocupației turcești, pentru ca la 1717, după cucerirea Banatului de austrieci, să aibă 40 de case. Apare apoi scrisă pe harta lui Mercy de la 1723-1725 și pe hărțile de la 1761 și 1783. Biserica românească a fost construită la 1774.

În perioada interbelică făcea parte din plasa Chișoda, județul Timiș-Torontal, avea peste 2.000 de locuitori și peste 500 de case.

Politică și administrație 
Comuna Sânmihaiu Român este administrată de un primar și un consiliu local compus din 15 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Primarul comunei, Viorel Marcuti, face parte din PSD.

Localități înfrățite 
  Mornac, Franța

Personalități locale 
 Ciprian Radovan, (n. 1939), pictor, artist plastic

Demografie 

Conform recensământului efectuat în 2021, populația comunei Sânmihaiu Român se ridică la 8.419 locuitori, în creștere față de recensământul anterior din 2011, când fuseseră înregistrați 6.121 de locuitori. Majoritatea locuitorilor sunt români (78,8%), cu o minoritate de maghiari (1,34%), iar pentru 17,91% nu se cunoaște apartenența etnică. Din punct de vedere confesional, majoritatea locuitorilor sunt ortodocși (63,94%), cu minorități de penticostali (8,14%), romano-catolici (3,23%) și baptiști (1,37%), iar pentru 19,18% nu se cunoaște apartenența confesională.

Note

Vezi și 
 Zona metropolitană Timișoara

Legături externe 
 Despre Sânmihaiu Român pe situl Banaterra 
 Anuarul Socec al României Mari, 1924-1925 - de la Biblioteca Congresului S.U.A.

Sânmihaiu Român